### NN 122/2025 (19.9.2025.), Pravilnik o izmjenama i dopunama Pravilnika o proračunskim klasifikacijama

Ministarstvo financija

1742

Na temelju članka 16. stavka 3. Zakona o proračunu (»Narodne novine«, broj 144/21), ministar financija donosi

PRAVILNIK

O IZMJENAMA I DOPUNAMA PRAVILNIKA O PRORAČUNSKIM KLASIFIKACIJAMA

Članak 1.

U Pravilniku o proračunskim klasifikacijama (»Narodne novine«, broj 4/24) članak 16. mijenja se i glasi:

»(1) Izvori financiranja jesu: opći prihodi i primici, doprinosi, vlastiti prihodi, prihodi za posebne namjene, pomoći, donacije, prihodi od prodaje ili zamjene nefinancijske imovine i naknade s naslova osiguranja te namjenski primici.

(2) Brojčane oznake izvora financiranja razvrstane su u razrede, skupine, podskupine te dodatne analitičke oznake izvora financiranja.

(3) Razred u oznaci izvora financiranja sastoji se od jednoznamenkastog broja u rasponu od 1 do 8 kako slijedi:

|  |  |
| --- | --- |
| 1 | Opći prihodi i primici |
| 2 | Doprinosi |
| 3 | Vlastiti prihodi |
| 4 | Prihodi za posebne namjene |
| 5 | Pomoći |
| 6 | Donacije |
| 7 | Prihodi od prodaje ili zamjene nefinancijske imovine i naknade s naslova osiguranja |
| 8 | Namjenski primici. |

(4) Skupina u oznaci izvora financiranja određuje se unutar razreda, a sastoji se od dvoznamenkastog broja od kojih prva znamenka označava pripadnost razredu, a druga znamenka se utvrđuje u rasponu od 0 do 9 kako slijedi:

|  |  |  |
| --- | --- | --- |
| 1 | Opći prihodi i primici | |
|  | 11 | Opći prihodi i primici |
|  | 12 | Sredstva učešća za pomoći |
| 2 | Doprinosi | |
|  | 21 | Doprinosi za mirovinsko osiguranje |
|  | 22 | Doprinosi za zdravstveno osiguranje |
| 3 | Vlastiti prihodi | |
|  | 31 | Vlastiti prihodi |
| 4 | Prihodi za posebne namjene | |
|  | 40 | Prihodi od komunalne naknade i komunalnog doprinosa |
|  | 41 | Prihodi od igara na sreću |
|  | 42 | Prihodi od spomeničke rente |
|  | 43 | Ostali prihodi za posebne namjene |
| 5 | Pomoći | |
|  | 50 | Pomoći iz državnog proračuna |
|  | 51 | Programi Unije |
|  | 52 | Ostale pomoći |
|  | 53 | Darovnice |
|  | 54 | Europski poljoprivredni jamstveni fond (EAGF) |
|  | 56 | Fondovi EU |
|  | 57 | Ostali programi EU |
|  | 58 | Instrumenti EU nove generacije |
| 6 | Donacije | |
|  | 61 | Donacije |
| 7 | Prihodi od prodaje ili zamjene nefinancijske imovine i naknade s naslova osiguranja | |
|  | 71 | Prihodi od prodaje ili zamjene nefinancijske imovine i naknade s naslova osiguranja |
| 8 | Namjenski primici | |
|  | 81 | Namjenski primici od zaduživanja |
|  | 84 | Namjenski primici od povrata danih zajmova. |

(5) Ministarstvo financija odnosno upravno tijelo jedinice nadležno za financije može uz brojčane oznake skupina za razrede 1, 2, 3, 4, 6, 7 iz stavka 4. ovoga članka, dodijeliti podskupine odnosno analitičke oznake izvora financiranja.

(6) Unutar razreda 5 Pomoći, za praćenje EU sredstava po programima, odnosno fondovima i instrumentima, unutar skupina 51 Programi Unije, 56 Fondovi EU, 57 Ostali programi EU i 58 Instrumenti EU nove generacije, utvrđuju se podskupine oznaka izvora financiranja kako slijedi:

|  |  |  |
| --- | --- | --- |
| 51 | Programi Unije | |
|  | 510 | Programi Unije |
| 56 | Fondovi EU | |
|  | 561 | Europski socijalni fond plus |
|  | 562 | Kohezijski fond |
|  | 563 | Europski fond za regionalni razvoj |
|  | 564 | Fond za pomorstvo, ribarstvo i akvakulturu |
|  | 565 | Europski poljoprivredni fond za ruralni razvoj |
|  | 566 | Modernizacijski fond |
|  | 567 | Socijalni fond za klimatsku politiku |
| 57 | Ostali programi EU | |
|  | 575 | Fond za azil, migracije i integraciju |
|  | 577 | Fond za pravednu tranziciju |
|  | 578 | Fond za unutarnju sigurnost |
|  | 579 | Fond za integrirano upravljanje granicama |
| 58 | Instrumenti EU nove generacije | |
|  | 581 | Mehanizam za oporavak i otpornost – bespovratna sredstva. |

(7) Unutar podskupina utvrđenih stavkom 6. ovoga članka za označavanje raspoloživosti predujma ili unaprijed naplaćenog prihoda, odnosno korištenje ostalih izvora financiranja za predfinanciranje projektnih aktivnosti EU projekata, utvrđuju se dodatne analitičke oznake izvora financiranja kako slijedi:

− 00 raspoloživ predujam ili unaprijed naplaćen prihod

− 11 predfinanciranje iz općih prihoda i primitaka

− 31 predfinanciranje iz vlastitih prihoda

− 43 predfinanciranje iz ostalih prihoda za posebne namjene

− 81 predfinanciranje iz namjenskih primitaka od zaduživanja.

(8) Unutar razreda 5 Pomoći za skupinu 50 Pomoći iz državnog proračuna utvrđuju se dodatne analitičke oznake izvora financiranja kako slijedi:

− 5011 Pomoći iz državnog proračuna kroz opće prihode i primitke

− 5012 Pomoći iz državnog proračuna kroz nacionalno sufinanciranje EU projekata

− 5041 Pomoći iz državnog proračuna kroz prihode od igara na sreću

− 5042 Pomoći iz državnog proračuna kroz prihode od spomeničke rente

− 5043 Pomoći iz državnog proračuna kroz ostale prihode za posebne namjene

− 50810 Pomoći iz državnog proračuna kroz namjenske primitke od zaduživanja – ostali

− 50815 Pomoći kroz namjenske primitke od zaduživanja – NPOO.

(9) Unutar razreda 8 Namjenski primici za skupinu 81 Namjenski primici od zaduživanja utvrđuju se podskupine oznaka izvora financiranja kako slijedi:

− 810 Namjenski primici od zaduživanja – ostali

− 815 Mehanizam za oporavak i otpornost (NPOO – zajam)

− 816 Sigurnosna akcija za Europu (SAFE – zajam).

(10) Ministarstvo financija odnosno upravno tijelo jedinice nadležno za financije može uz brojčanu oznaku podskupine 810 Namjenski primici od zaduživanja – ostali iz stavka 9. ovoga članka, dodijeliti dodatne analitičke oznake izvora financiranja.

(11) Brojčane oznake i nazivi izvora financiranja dani su u tabličnom prikazu u Prilogu 2 i sastavni su dio ovoga Pravilnika.

(12) U posebnom dijelu proračuna i financijskog plana najniža razina oznake izvora financiranja, u smislu pravilnika kojim je uređeno planiranje u sustavu proračuna, smatra se razina skupine odnosno podskupine u skladu s Prilogom 2 ovoga Pravilnika.«

Članak 2.

Članak 17. mijenja se i glasi:

»(1) U izvor financiranja 1 Opći prihodi i primici uključuju se prihodi koji se ostvaruju temeljem posebnih propisa u kojima za prikupljene prihode nije definirana namjena korištenja, a uključuju prihode od poreza, prihode od financijske imovine, prihode od nefinancijske imovine, prihode od administrativnih (upravnih) pristojbi, prihode državne uprave, prihode od kazni, prihode od prodaje ili zamjene nefinancijske imovine u vlasništvu Republike Hrvatske stečene iz Općih prihoda i primitaka, naknade štete s naslova osiguranja ako je premija plaćena iz Općih prihoda i primitaka te primici od financijske imovine i zaduživanja za koje nije definirana namjena korištenja.

(2) Proračunski korisnici u izvor financiranja 1 Opći prihodi i primici uključuju prihode koje ostvare iz nadležnog proračuna.

(3) Iznimno od stavka 1. ovoga članka, prihodi državnog proračuna čija je namjena korištenja utvrđena, ali kod izrade državnog proračuna i financijskog plana nije poznata raspodjela iznosa niti provoditelji aktivnosti i projekata koji se financiraju iz namjenskih prihoda, planiraju se i izvršavaju kao izvor financiranja Opći prihodi i primici.

(4) Iznimno od stavka 2. ovoga članka, prihode koje proračunski korisnici ostvare iz nadležnog proračuna, a koje je nadležni proračun uključio u izvor financiranja različit od izvora Opći prihodi i primici, proračunski korisnici uključuju u izvor financiranja u koji je uključen izvorni prihod nadležnog proračuna.

(5) U izvor financiranja 2 Doprinosi uključuju se prihodi od uplaćenih doprinosa za zdravstveno osiguranje i doprinosa za mirovinsko osiguranje.

(6) U izvor financiranja 3 Vlastiti prihodi uključuju se prihodi koje jedinice te proračunski i izvanproračunski korisnici ostvare obavljanjem poslova na tržištu i u tržišnim uvjetima, a koje poslove mogu obavljati i drugi pravni subjekti izvan općeg proračuna.

(7) U izvor financiranja 4 Prihodi za posebne namjene uključuju se prihodi čije su korištenje i namjena utvrđeni posebnim zakonima.

(8) Iznimno od stavka 7. ovoga članka prihodi od trošarina namijenjeni za financiranje rashoda građenja i održavanja javnih cesta i željezničke infrastrukture čija je namjena utvrđena posebnim zakonima uključuju se u izvor financiranja 1 Opći prihodi i primici, a rashodi planirani u financijskom planu iz ovih prihoda podmiruju se do visine planiranih rashoda neovisno o naplaćenom prihodu.

(9) U izvor financiranja 5 Pomoći uključuju se prihodi koji se ostvaruju od državnog proračuna, inozemnih vlada, međunarodnih organizacija, institucija i tijela EU, drugih proračuna i od ostalih subjekata unutar općeg proračuna, kao i prijenosi između proračunskih korisnika istog proračuna.

(10) Iznimno od stavka 9. ovoga članka u izvor financiranja 5 Pomoći uključuju se i primici od financijskih instrumenata.

(11) U izvor financiranja 6 Donacije uključuju se prihodi ostvareni od fizičkih osoba, neprofitnih organizacija, trgovačkih društava i ostalih subjekata izvan općeg proračuna.

(12) U izvor financiranja 7 Prihodi od prodaje ili zamjene nefinancijske imovine i naknade s naslova osiguranja uključuju se prihodi koji se ostvaruju prodajom ili zamjenom nefinancijske imovine u vlasništvu proračunskog korisnika, a koja nije stečena iz Općih prihoda i primitaka te od naknade štete s naslova osiguranja ako premija nije plaćena iz Općih prihoda i primitaka.

(13) U izvor financiranja 8 Namjenski primici uključuju se primici od financijske imovine i zaduživanja od kreditnih institucija, međunarodnih organizacija i institucija te institucija i tijela EU čija je namjena utvrđena posebnim ugovorima i/ili propisima. U okviru ovoga izvora korisnici državnog proračuna klasificiraju povrate zajmova koje daju temeljem posebnih zakona, a koji se koriste za davanje novih zajmova i primitke od povrata zajmova s osnove danih zajmova iz financijskih instrumenata, a koji se koriste za davanje novih zajmova.

(14) Iznimno od stavka 13. ovoga članka, primici državnog proračuna čija je namjena korištenja utvrđena, ali kod izrade državnog proračuna i financijskog plana nije poznata raspodjela iznosa niti provoditelji aktivnosti i projekata koji se financiraju iz namjenskih primitaka ili je pravo na ostvarenje tih namjenskih primitaka ostvareno temeljem izvršenih rashoda plaćenih iz izvora Opći prihodi i primici, planiraju se i izvršavaju kao izvor financiranja Opći prihodi i primici.

(15) Iznimno od stavka 13. ovoga članka u izvor financiranja 8 Namjenski primici uključuju se i prihodi koje proračunski korisnici državnog proračuna ostvare s osnove povrata danih zajmova iz financijskih instrumenata.

(16) Financijski instrumenti u smislu stavaka 10., 13. i 15. ovoga članka, predstavljaju EU sredstva po programima, odnosno fondovima i instrumentima u obliku zajmova, jamstava i ulaganja u kapital.«

Članak 3.

U članku 20. uz postojeći stavak koji postaje stavak 1. dodaju se novi stavci 2., 3. i 4. koji glase:

»(2) Odredbe ovoga Pravilnika iz članka 16. stavak 4., stavak 8. podtočke 1., 3., 4., 5. i 6. te stavak 9. podtočka 1. primjenjuju se:

a) u planiranju i izvršavanju proračuna i financijskog plana

− za državni proračun, proračunske i izvanproračunske korisnike državnog proračuna od proračunskog ciklusa za razdoblje 2026. – 2028.

− za proračune jedinica lokalne i područne (regionalne) samouprave, proračunske i izvanproračunske korisnike jedinica lokalne i područne (regionalne) samouprave najkasnije od proračunskog ciklusa za razdoblje 2027. – 2029.

b) u računovodstvenim evidencijama

− za državni proračun, proračunske i izvanproračunske korisnike državnog proračuna od 1. siječnja 2026.

− za proračune jedinica lokalne i područne (regionalne) samouprave, proračunske i izvanproračunske korisnike jedinica lokalne i područne (regionalne) samouprave najkasnije od 1. siječnja 2027.

(3) Odredbe ovoga Pravilnika iz članka 16. stavci 6. i 7., stavak 8. podtočke 2. i 7. te stavak 9. podtočke 2. i 3. primjenjuju se:

− u financijskom izvještavanju o EU sredstvima od 1. siječnja 2025.

− u planiranju i izvršavanju proračuna i financijskog plana od proračunskog ciklusa za razdoblje 2026. – 2028.

− u računovodstvenim evidencijama od 1. siječnja 2026.

(4) Jedinice, proračunski i izvanproračunski korisnici u proračunu odnosno financijskim planovima i računovodstvenim evidencijama za 2025. godinu koriste postojeće oznake izvora financiranja. Za podatke koji će biti dostavljeni Ministarstvu financija za potrebe financijskog izvještavanja koristit će se oznake sukladno odredbama ovog Pravilnika korištenjem odgovarajućih veznih tablica.«

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 400-02/24-01/2
 Urbroj: 513-17-01-25-3
 Zagreb, 16. rujna 2025.

Potpredsjednik
 Vlade Republike Hrvatske
 i ministar financija
 dr. sc. Marko Primorac, v. r.

|  |  |  |  |  |
| --- | --- | --- | --- | --- |
| Prilog 2:  Brojčane oznake i nazivi izvora financiranja | | | | |
| Razred | | | | |
|  | Skupina | | | |
|  | Podskupina | | |
|  | Dodatna analitička oznaka | |
| 1 |  |  |  | OPĆI PRIHODI I PRIMICI |
|  | 11 |  |  | Opći prihodi i primici |
|  | 12 |  |  | Sredstva učešća za pomoći |
| 2 |  |  |  | DOPRINOSI |
|  | 21 |  |  | Doprinosi za mirovinsko osiguranje |
|  | 22 |  |  | Doprinosi za zdravstveno osiguranje |
| 3 |  |  |  | VLASTITI PRIHODI |
|  | 31 |  |  | Vlastiti prihodi |
| 4 |  |  |  | PRIHODI ZA POSEBNE NAMJENE |
|  | 40 |  |  | Prihodi od komunalne naknade i komunalnog doprinosa |
|  | 41 |  |  | Prihodi od igara na sreću |
|  | 42 |  |  | Prihodi od spomeničke rente |
|  | 43 |  |  | Ostali prihodi za posebne namjene |
| 5 |  |  |  | POMOĆI |
|  | 50 |  |  | Pomoći iz državnog proračuna |
|  |  |  | 5011 | Pomoći iz državnog proračuna kroz opće prihode i primitke |
|  |  |  | 5012 | Pomoći iz državnog proračuna kroz nacionalno sufinanciranje EU projekata |
|  |  |  | 5041 | Pomoći iz državnog proračuna kroz prihode od igara na sreću |
|  |  |  | 5042 | Pomoći iz državnog proračuna kroz prihode od spomeničke rente |
|  |  |  | 5043 | Pomoći iz državnog proračuna kroz ostale prihode za posebne namjene |
|  |  |  | 50810 | Pomoći iz državnog proračuna kroz namjenske primitke od zaduživanja – ostali |
|  |  |  | 50815 | Pomoći iz državnog proračuna kroz namjenske primitke od zaduživanja – NPOO |
|  | 51 |  |  | Programi Unije |
|  |  | 510 |  | Programi Unije |
|  |  |  | 51000 | Programi Unije – raspoloživ predujam |
|  |  |  | 51011 | Programi Unije – predfinanciranje iz izvora 11 Opći prihodi i primici |
|  |  |  | 51031 | Programi Unije – predfinanciranje iz izvora 31 Vlastiti prihodi |
|  |  |  | 51043 | Programi Unije – predfinanciranje iz izvora 43 Ostali prihodi za posebne namjene |
|  |  |  | 51081 | Programi Unije – predfinanciranje iz izvora 81 Namjenski primici od zaduživanja |
|  | 52 |  |  | Ostale pomoći |
|  | 53 |  |  | Darovnice |
|  | 54 |  |  | Europski poljoprivredni jamstveni fond (EAGF) |
|  | 56 |  |  | Fondovi EU |
|  |  | 561 |  | Europski socijalni fond plus |
|  |  |  | 56100 | Europski socijalni fond plus – raspoloživ predujam |
|  |  |  | 56111 | Europski socijalni fond plus – predfinanciranje iz izvora 11 Opći prihodi i primici |
|  |  |  | 56131 | Europski socijalni fond plus – predfinanciranje iz izvora 31 Vlastiti prihodi |
|  |  |  | 56143 | Europski socijalni fond plus – predfinanciranje iz izvora 43 Ostali prihodi za posebne namjene |
|  |  |  | 56181 | Europski socijalni fond plus – predfinanciranje iz izvora 81 Namjenski primici od zaduživanja |
|  |  | 562 |  | Kohezijski fond |
|  |  |  | 56200 | Kohezijski fond – raspoloživ predujam |
|  |  |  | 56211 | Kohezijski fond – predfinanciranje iz izvora 11 Opći prihodi i primici |
|  |  |  | 56231 | Kohezijski fond – predfinanciranje iz izvora 31 Vlastiti prihodi |
|  |  |  | 56243 | Kohezijski fond – predfinanciranje iz izvora 43 Ostali prihodi za posebne namjene |
|  |  |  | 56281 | Kohezijski fond – predfinanciranje iz izvora 81 Namjenski primici od zaduživanja |
|  |  | 563 |  | Europski fond za regionalni razvoj |
|  |  |  | 56300 | Europski fond za regionalni razvoj – raspoloživ predujam |
|  |  |  | 56311 | Europski fond za regionalni razvoj – predfinanciranje iz izvora 11 Opći prihodi i primici |
|  |  |  | 56331 | Europski fond za regionalni razvoj – predfinanciranje iz izvora 31 Vlastiti prihodi |
|  |  |  | 56343 | Europski fond za regionalni razvoj – predfinanciranje iz izvora 43 Ostali prihodi za posebne namjene |
|  |  |  | 56381 | Europski fond za regionalni razvoj – predfinanciranje iz izvora 81 Namjenski primici od zaduživanja |
|  |  | 564 |  | Fond za pomorstvo, ribarstvo i akvakulturu |
|  |  |  | 56400 | Fond za pomorstvo, ribarstvo i akvakulturu – raspoloživ predujam |
|  |  |  | 56411 | Fond za pomorstvo, ribarstvo i akvakulturu – predfinanciranje iz izvora 11 Opći prihodi i primici |
|  |  |  | 56431 | Fond za pomorstvo, ribarstvo i akvakulturu – predfinanciranje iz izvora 31 Vlastiti prihodi |
|  |  |  | 56443 | Fond za pomorstvo, ribarstvo i akvakulturu – predfinanciranje iz izvora 43 Ostali prihodi za posebne namjene |
|  |  |  | 56481 | Fond za pomorstvo, ribarstvo i akvakulturu – predfinanciranje iz izvora 81 Namjenski primici od zaduživanja |
|  |  | 565 |  | Europski poljoprivredni fond za ruralni razvoj |
|  |  |  | 56500 | Europski poljoprivredni fond za ruralni razvoj – raspoloživ predujam |
|  |  |  | 56511 | Europski poljoprivredni fond za ruralni razvoj – predfinanciranje iz izvora 11 Opći prihodi i primici |
|  |  |  | 56531 | Europski poljoprivredni fond za ruralni razvoj – predfinanciranje iz izvora 31 Vlastiti prihodi |
|  |  |  | 56543 | Europski poljoprivredni fond za ruralni razvoj – predfinanciranje iz izvora 43 Ostali prihodi za posebne namjene |
|  |  |  | 56581 | Europski poljoprivredni fond za ruralni razvoj – predfinanciranje iz izvora 81 Namjenski primici od zaduživanja |
|  |  | 566 |  | Modernizacijski fond |
|  |  |  | 56600 | Modernizacijski fond – raspoloživ predujam |
|  |  |  | 56611 | Modernizacijski fond – predfinanciranje iz izvora 11 Opći prihodi i primici |
|  |  |  | 56631 | Modernizacijski fond – predfinanciranje iz izvora 31 Vlastiti prihodi |
|  |  |  | 56643 | Modernizacijski fond – predfinanciranje iz izvora 43 Ostali prihodi za posebne namjene |
|  |  |  | 56681 | Modernizacijski fond – predfinanciranje iz izvora 81 Namjenski primici od zaduživanja |
|  |  | 567 |  | Socijalni fond za klimatsku politiku |
|  |  |  | 56700 | Socijalni fond za klimatsku politiku – raspoloživ predujam |
|  |  |  | 56711 | Socijalni fond za klimatsku politiku – predfinanciranje iz izvora 11 Opći prihodi i primici |
|  |  |  | 56731 | Socijalni fond za klimatsku politiku – predfinanciranje iz izvora 31 Vlastiti prihodi |
|  |  |  | 56743 | Socijalni fond za klimatsku politiku – predfinanciranje iz izvora 43 Ostali prihodi za posebne namjene |
|  |  |  | 56781 | Socijalni fond za klimatsku politiku – predfinanciranje iz izvora 81 Namjenski primici od zaduživanja |
|  | 57 |  |  | Ostali programi EU |
|  |  | 575 |  | Fond za azil, migracije i integraciju |
|  |  |  | 57500 | Fond za azil, migracije i integraciju – raspoloživ predujam |
|  |  |  | 57511 | Fond za azil, migracije i integraciju – predfinanciranje iz izvora 11 Opći prihodi i primici |
|  |  |  | 57531 | Fond za azil, migracije i integraciju – predfinanciranje iz izvora 31 Vlastiti prihodi |
|  |  |  | 57543 | Fond za azil, migracije i integraciju – predfinanciranje iz izvora 43 Ostali prihodi za posebne namjene |
|  |  |  | 57581 | Fond za azil, migracije i integraciju – predfinanciranje iz izvora 81 Namjenski primici od zaduživanja |
|  |  | 577 |  | Fond za pravednu tranziciju |
|  |  |  | 57700 | Fond za pravednu tranziciju – raspoloživ predujam |
|  |  |  | 57711 | Fond za pravednu tranziciju – predfinanciranje iz izvora 11 Opći prihodi i primici |
|  |  |  | 57731 | Fond za pravednu tranziciju – predfinanciranje iz izvora 31 Vlastiti prihodi |
|  |  |  | 57743 | Fond za pravednu tranziciju – predfinanciranje iz izvora 43 Ostali prihodi za posebne namjene |
|  |  |  | 57781 | Fond za pravednu tranziciju – predfinanciranje iz izvora 81 Namjenski primici od zaduživanja |
|  |  | 578 |  | Fond za unutarnju sigurnost |
|  |  |  | 57800 | Fond za unutarnju sigurnost – raspoloživ predujam |
|  |  |  | 57811 | Fond za unutarnju sigurnost – predfinanciranje iz izvora 11 Opći prihodi i primici |
|  |  |  | 57831 | Fond za unutarnju sigurnost – predfinanciranje iz izvora 31 Vlastiti prihodi |
|  |  |  | 57843 | Fond za unutarnju sigurnost – predfinanciranje iz izvora 43 Ostali prihodi za posebne namjene |
|  |  |  | 57881 | Fond za unutarnju sigurnost – predfinanciranje iz izvora 81 Namjenski primici od zaduživanja |
|  |  | 579 |  | Fond za integrirano upravljanje granicama |
|  |  |  | 57900 | Fond za integrirano upravljanje granicama – raspoloživ predujam |
|  |  |  | 57911 | Fond za integrirano upravljanje granicama – predfinanciranje iz izvora 11 Opći prihodi i primici |
|  |  |  | 57931 | Fond za integrirano upravljanje granicama – predfinanciranje iz izvora 31 Vlastiti prihodi |
|  |  |  | 57943 | Fond za integrirano upravljanje granicama – predfinanciranje iz izvora 43 Ostali prihodi za posebne namjene |
|  |  |  | 57981 | Fond za integrirano upravljanje granicama – predfinanciranje iz izvora 81 Namjenski primici od zaduživanja |
|  | 58 |  |  | Instrumenti EU nove generacije |
|  |  | 581 |  | Mehanizam za oporavak i otpornost – bespovratna sredstva |
|  |  |  | 58100 | Mehanizam za oporavak i otpornost – bespovratna sredstva – raspoloživ predujam ili unaprijed naplaćen prihod |
|  |  |  | 58111 | Mehanizam za oporavak i otpornost – bespovratna sredstva – predfinanciranje iz izvora 11 Opći prihodi i primici |
|  |  |  | 58131 | Mehanizam za oporavak i otpornost – bespovratna sredstva – predfinanciranje iz izvora 31 Vlastiti prihodi |
|  |  |  | 58143 | Mehanizam za oporavak i otpornost – bespovratna sredstva – predfinanciranje iz izvora 43 Ostali prihodi za posebne namjene |
|  |  |  | 58181 | Mehanizam za oporavak i otpornost – bespovratna sredstva – predfinanciranje iz izvora 81 Namjenski primici od zaduživanja |
| 6 |  |  |  | DONACIJE |
|  | 61 |  |  | Donacije |
| 7 |  |  |  | PRIHODI OD PRODAJE ILI ZAMJENE NEFINANCIJSKE IMOVINE I NAKNADE S NASLOVA OSIGURANJA |
|  | 71 |  |  | Prihodi od prodaje ili zamjene nefinancijske imovine i naknade s naslova osiguranja |
| 8 |  |  |  | NAMJENSKI PRIMICI |
|  | 81 |  |  | Namjenski primici od zaduživanja |
|  |  | 810 |  | Namjenski primici od zaduživanja – ostali |
|  |  | 815 |  | Mehanizam za oporavak i otpornost (NPOO – zajam) |
|  |  | 816 |  | Sigurnosna akcija za Europu (SAFE – zajam) |
|  | 84 |  |  | Namjenski primici od povrata danih zajmova |